Nr. C 214/8 De Europæiske Fællesskabers Tidende 14.8.84 
Forslag til Rådets tyvende direktiv om harmonisering af medlemsstaternes lovgivning om 
omsætningsafgifter — Det fælles merværdiafgiftssystem: undtagelser i forbindelse med 
den særstøtte, der ydes til visse landbrugere som kompensation for afviklingen af de 
monetære udligningsbeløb for visse landbrugsprodukter 
KOM(84) 391 endelig udg. 
(Forelagt Rådet af Kommissionen den 17. juli 1984) 
(84/C 214/08) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 99 
og 100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til Rådets forordning (EØF) nr. 855/84 af 
31. marts 1984 om beregning og afvikling af de mo­
netære udligningsbeløb, der gælder for visse land­
brugsprodukter ('), skal der foretages tilpasning af de 
repræsentative kurser, hvilket for Forbundsrepublik­
ken Tysklands vedkommende, når tilpasningen finder 
sted den 1. januar 1985, vil føre til lavere priser målt i 
national valuta og dermed også lavere indkomster for 
landbrugerne; som kompensation herfor blev der åb­
net mulighed for at yde særlig national støtte, til hvis 
finansiering Fællesskabet skulle bidrage midlertidigt 
og i aftagende omfang; -
som kompensation blev der i artikel 3 i forordning 
(EØF) nr. 855/84 givet Forbundsrepublikken Tysk­
land bemyndigelse til, med anvendelse af momsen 
som instrument, at yde særstøtte på et beløb, der ikke 
overstiger 3 °/o af den pris uden moms, som køberen 
af landbrugsproduktet betaler; 
ved Rådets beslutning ... fik Forbundsrepublikken 
Tyskland bemyndigelse til at overskride dette loft og 
anvende en sats på 5 % i perioden fra 1. juli 1984 til 
31. december 1988; dette direktiv bør derfor kunne 
anvendes fra den 1. juli 1984; 
for at undgå enhver fordrejning af det ensartede 
momsberegningsgrundlag i Fællesskabet, som blev 
indført ved Rådets sjette direktiv 77/388/EØF af 17. maj 1977 om harmonisering af medlemsstaternes 
lovgivning om omsætningsafgifter — Det fælles mer­
værdiafgiftssystem: ensartet beregningsgrundlag (2), 
og navnlig for at bevare muligheden for at foretage 
nøjagtige beregninger af de egne momsindtægter, der 
skal indbetales af medlemsstaterne, blev det i artikel 
3, stk. 2, i forordning (EØF) nr. 855/84 fastsat, at 
udbetaling af denne særstøtte skal anføres i fakturaen 
eller momsangivelsen, når momsen anvendes som in­
strument; denne særstøtte må ikke overstige den i Rå­
dets førnævnte forordning fastsatte procentdel af den 
pris uden moms, som køberen betaler for landbrugs-
produktet; 
der bør indføres særlige foranstaltninger for at give 
Forbundsrepublikken Tyskland bemyndigelse til at 
fravige nogle af bestemmelserne i direktiv 
77/388/EØF i det omfang, dette er nødvendigt for at 
kunne yde den støtte, der er omhandlet i forordning 
(EØF) nr. 855/84 og i beslutning . . .; 
i mangel af bemyndigelsesbestemmelser ville ydelse af 
en sådan særstøtte indebære en undtagelse fra be­
stemmelserne i artiklerne 17, 22 og 25 i direktiv 
77/388/EØF — 
UDSTEDT FØLGENDE DIREKTIV: 
Artikel 1 
Som undtagelse fra bestemmelserne i direktiv 
77/388/EØF bemyndiges Forbundsrepublikken Tysk­
land til at anvende momsen som middel til at yde den 
særstøtte, der er omhandlet i forordning (EØF) 
nr. 855/84 og i beslutning . . . 
Artikel 2 
1. Momsen kan kun anvendes som middel til at 
yde denne støtte inden for rammerne af de 3 %, der 
blev fastsat i artikel 3 i forordning (EØF) nr. 855/84. 
O EFT nr. L 90 af 1. 4. 1984, s. 1. O EFT nr. L 145 af 13. 6. 1977, s. 1. 
14.8.84 De Europæiske Fællesskabers Tidende Nr. C 214/9 
2. I overensstemmelse med Rådets beslutning . .. 
kan denne procentsats dog forhøjes til 5 % i perioden 
indtil den 31. december 1988. 
3. Ved ydelse af særstøtte ved hjælp af merværdi­
afgiften anvendes en af de i artikel 3 nævnte metoder. 
Artikel 3 
Forbundsrepublikken Tyskland kan fastsætte bestem­
melse om 
— at en standardsats-landbruger, som defineret i ar­
tikel 25, stk. 2, tredje del i direktiv 77/388/EØF 
skal have ret til ved salg af sine landbrugsproduk­
ter til en afgiftspligtig person at forhøje fakturabe­
løbet med et beløb, der ikke overstiger den i arti­
kel 2 nævnte procentdel af den pris uden moms, 
der er anført i fakturaen eller det dokument, der 
tjener som faktura; 
— at en afgiftspligtig landbruger, som er underlagt 
den almindelige momsordning, ved indgivelse af 
momsangivelsen skal have ret til i den skyldige af­
gift at fradrage et beløb, der ikke overstiger den i 
artikel 2 nævnte procentdel af salgsprisen uden 
moms for de af ham solgte landbrugsprodukter i 
den pågældende periode. 
Artikel 4 
1. Som undtagelse fra artikel 17, stk. 2, i direktiv 
77/388/EØF kan en afgiftspligtig person, der køber 
landbrugsprodukter af en standardsats-landbruger, fra 
det skyldige afgiftsbeløb fradrage det beløb svarende 
til særstøtten, som han har betalt den pågældende 
standardsats-landbruger i overensstemmelse med dette 
direktiv samt bestemmelserne i forordning (EØF) 
nr. 855/84 og beslutning . . . 
2. Ud over de oplysninger, der skal meddeles i 
henhold til artikel 22, stk. 3, litra b), i direktiv 
77/388/EØF, skal de fakturaer, der udstedes af land­
brugere, som er underlagt den almindelige momsord­
ning, og de fakturaer, der udstedes af standardsats­
landbrugere, indeholde angivelse af procentsatsen og 
beløbet for særstøtten. 3. Som undtagelse fra artikel 22, stk. 4, i direktiv 
77/388/EØF skal en afgiftspligtig person, der køber 
landbrugsprodukter af en standardsats-landbruger, i 
sin momsangivelse anføre beløbet for særstøtten. 
4. Som undtagelse fra artikel 22, stk. 5, i direktiv 
77/388/EØF kan en landbruger, som er underlagt 
den almindelige momsordning få tilladelse til ved ind­
givelse af momsangivelsen, at fradrage beløbet for 
særstøtten i den skyldige netto-afgift. 
5. Som undtagelse fra artikel 25, stk. 3, i direktiv 
77/388/EØF kan Forbundsrepublikken Tyskland ud 
over den egentlige standardsats for godtgørelse, der 
er fastsat i nævnte artikel, fastsætte en yderligere pro­
centsats svarende til særstøttens beløb. 
Artikel 5 
Forbundsrepublikken Tyskland træffer de nødvendige 
foranstaltninger for at sikre, at beregningen og op­
krævningen af egne momsindtægter sker ud fra de op­
lysninger i momsangivelserne, der er omhandlet i arti­
kel 4, stk. 3 og 4, og ikke bliver berørt af de ved dette 
direktiv fastsatte undtagelser fra direktiv 77/388/ 
EØF. 
Artikel 6 
Forbundsrepublikken Tyskland underretter Kommis­
sionen i enkeltheder om de foranstaltninger, der træf­
fes med henblik på gennemførelsen af de ved dette 
direktiv tilladte foranstaltninger. 
Artikel 7 
Dette direktiv kan anvendes med virkning fra den 
1. juli 1984. 
Artikel 8 
Dette direktiv er rettet til Forbundsrepublikken Tysk­
land.